غزہ امن منصوٗبہٕ

غزہ امن منصوٗبہٕ، یَتھ اکثر ٹرمپُن 20 نۄکتہٕ منصوٗبہٕ ونان چھِ، اعلان کوٚر 29 سَتَمبَر 2025 امریکی صدٕر ڈونلڈ ٹرمپن اِسرائیلی وزیرِ اعظم بینیامِن نیتن یاہوٗوَس  سٟتؠ جٲری غزہ جنٛگ تہٕ مٔنٛزیُٛم مَشرِق کِس زیٖٹھِس بحرانَس پؠٹھ توجہ دِنہٕ خٲطرٕ۔
واریاہَن عرب تہٕ مُسلِم مُلکَن سٟتہِ مشورٕ کٔرِتھ آیہِ اَتھ منصوٗبس پؠٹھ کَتھ باتھ کرنہٕ۔      

منصٗوبِک حِصہٕ

اَتھ مَنٛز چھِ 20 مخصوٗص نۄکتہٕ شٲمِل، یِمَن مَنٛز 
فوری جنٛگ بٔنٛدی
بندھکن ہٕنٛز واپسی
قٲدؠن ہُنٛد تبادلہٕ
غزہ پچہِ ہُنٛد غٲر فوجی بناوُن
بین الاقوٲمی استحکامٕچ فوجٕچ تعینٲتی
بین الاقوٲمی نِگرٲنی مَنٛز فلسطینی ٹیکنوکریٹس ہٕنٛدِ طرفہٕ عبوری حکمرانی شٲمِل چھِ۔
یہٕ چھُ فلسطینچ خۄد ارادیت تہٕ ریاستہٕ تسلیٖم کرنہٕ خٲطرٕ اَکھ مشروط وتھ تہٕ فراہم کران۔

حماسُک نظریہ

حماسَن کٔر گۄڈٕ غٲر فوجی بناونٕکؠ شرطہٕ رَد۔ تاہم، 3 اکتوبر 2025 کٔر حماس باقی بندھک یَلہٕ ترٛاونَس تہٕ غزہ پچہِ ہُنٛد اِنتظامیہ آزاد ٹیکنوکریٹَن ہِنٛدِس فلسطیٖنی ادارَس حوالہٕ کرنس پؠٹھ رضامندی ظٲہر، حالانٛکہِ یہِ گوٚو نہٕ ہتھیار ترٛاونَس پؠٹھ رضامندی ظٲہر۔

مرحلہٕ اَکھ معاہدٕ

8 اکتوبر وۆت اِسرٲیل تہٕ حماس گۄڈنِکِس مرحلس پؠٹھ اَکھ معاہدٕ، یَتھ مَنٛز 72 گھنٹَن اندر 2,000 فلسطینی قٲدَن (شٲمِل 250 عمر قیدٕ) بدلہٕ تمام زِندٕ بندھک یلہٕ ترٛاونہٕ شٲمِل چھِ۔ اسرٲیلَن کٔر غزہ ہَس اندر گۄڈَے طے شُدٕ لائنَن پؠٹھ فوج واپس نِنس پؠٹھ تہِ رضامندی ظٲہر۔

نتیجہٕ

جَنٛگ بٔنٛدی گٔیہِ 10 اکتوبر 2025 پؠٹھ لاگوٗ۔

حَوالہٕ

زٲژ:2025 واقعات
زٲژ:واقعات